《三月六日偶作》
明代·尹伸

江气乖春候，朝寒忽送雨。
烟中滴沥声，喇喇黄头语。
桃花何蹭蹬，淫绿浩无主。
游行无豫心，案牍不可吐。
骨肉日以遐，况与魑魅伍。
未必虫为鸟，已觉杯有弩。
泛泛波涛间，忧劳何所取。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。